**LĪGUMS PAR SABIEDRISKO ŪDENSSAIMNIECĪBAS PAKALPOJUMU SNIEGŠANU**

Daugavpilī 2021.gada \_\_.\_\_\_\_\_\_\_\_\_\_

**Daugavpils pilsētas dome,** reģistrācijas Nr.90000077325, adrese Krišjāņa Valdemāra iela 1, Daugavpils, turpmāk – Pašvaldība, tās priekšsēdētāja Igora Prelatova personā, kurš darbojas uz likuma „Par pašvaldībām” 62.panta 4.punkta pamata, no vienas puses, un

**sabiedrība ar ierobežotu atbildību “Daugavpils ūdens”,** reģistrācijas Nr.41503002432, adrese Ūdensvada iela 3, Daugavpils, turpmāk – Pakalpojumu sniedzējs, tās valdes locekles Jeļenas Lapinskas personā, kura darbojas uz Statūtu pamata, no otras puses,

turpmāk tekstā abi kopā vai katrs atsevišķi saukti – Puses/Puse,

**pamatojoties uz** Ūdenssaimniecības pakalpojuma likuma 6.panta pirmo daļu un 7.pantu, kā arī pamatojoties uz Daugavpils pilsētas domes 2021.gada \_\_\_\_\_\_\_\_\_\_\_\_\_ lēmumu Nr.\_\_\_ “Par līguma par sabiedrisko ūdenssaimniecības pakalpojumu sniegšanu noslēgšanu ar sabiedrību ar ierobežotu atbildību “Daugavpils ūdens””,

savstarpēji vienojoties, noslēdz šo līgumu par sekojošo.

1. **Līguma vispārīgie noteikumi un priekšmets**
   1. Pašvaldība nosaka par pienākumu Pakalpojumu sniedzējam sniegt ūdensapgādes un kanalizācijas pakalpojumus visā Daugavpils pilsētas administratīvajā teritorijā, bet Pakalpojumu sniedzējs apņemas sniegt šādus sabiedriskos ūdenssaimniecības pakalpojumus:
      1. nodrošināt ūdens ieguvi, uzkrāšanu, sagatavošanu lietošanai, novadīšanu ūdensvada tīklā un piegādi līdz pakalpojumu lietotājam atbilstoši normatīvo aktu prasībām.
      2. nodrošināt notekūdeņu savākšanu centralizētājā kanalizācijas sistēmā un novadīšanu līdz notekūdeņu attīrīšanas iekārtām, notekūdeņu attīrīšanu un novadīšanu līdz iztekai ūdenstilpnē,

turpmāk – Sabiedriskie pakalpojumi.

* 1. Pašvaldība piešķir Pakalpojumus sniedzējam ekskluzīvas tiesības sniegt ūdensapgādes un kanalizācijas pakalpojumus visā Daugavpils pilsētas administratīvajā teritorijā.
  2. Pakalpojumu sniedzējs sniedz Sabiedriskos pakalpojumus atbilstoši spēkā esošo normatīvo aktu prasībām.

1. **Pušu pienākumi un tiesības**
   1. Pakalpojumu sniedzējam bilancē, īpašumā, pamatkapitālā ir viss nepieciešamais tehniskais aprīkojums un visi pamatlīdzekļi, lai varētu nodrošināt Sabiedrisko pakalpojumu sniegšanu.
   2. Pakalpojumu sniedzējam, izmantojot savus resursus, ir jānodrošina nepieciešamā tehniskā aprīkojuma uzturēšana un atjaunošana, lai nodrošinātu Sabiedrisko pakalpojumu izpildi.
   3. Pakalpojumu sniedzējs slēdz līgumu ar pakalpojumu lietotājiem par konkrētu Sabiedrisko pakalpojumu sniegšanu.
   4. Lai nodrošinātu Sabiedrisko pakalpojumu sniegšanu atbilstoši normatīvajos aktos noteiktajai kvalitātei, Pakalpojumu sniedzējs var saņemt atlīdzības maksājumus, kas ir investīcijas sabiedrisko pakalpojumu sniegšanas infrastruktūrā. Atlīdzības maksājuma aprēķināšana, kontrole un pārskaitīšana, kā arī atlīdzības maksājuma pārmaksas novēršana un atmaksāšana notiek atbilstoši Eiropas Savienības un Latvijas Republikas normatīvajiem aktiem, kas nosaka prasības Eiropas Savienības fondu līdzekļu piesaistīšanai ieguldījumiem ūdenssaimniecības sabiedrisko pakalpojumu sniedzēju infrastruktūrā, šādu projektu īstenošanas kārtībai, kā arī neatbilstoši veikto izdevumu atgūšanai un atmaksāšanai.
   5. Ja līgums, beidzoties tā termiņam, netiek pagarināts, Pakalpojumu sniedzējam ir pienākums Pašvaldībai atmaksāt to Sabiedrisko pakalpojumu sniegšanai nepieciešamo pamatlīdzekļu, kuri izveidoti (iegūti), saņemot šā līguma 2.4.punktā paredzētos atlīdzības maksājumus, nolietojuma (amortizācijas) daļu, kura līdz līguma darbības termiņa beigām nebija un atbilstoši normatīvajiem aktiem nevarēja būt atskaitīta.
   6. Pašvaldība apņemas nodrošināt Pakalpojumu sniedzēju ar informāciju par pašvaldības teritoriju un iedzīvotājiem.
   7. Pašvaldība var piešķirt Pakalpojumu sniedzējam līdzekļu ūdensapgādes un kanalizācijas sistēmu avāriju novēršanai, gadījumos, kad avāriju novēršanas izmaksas nav attiecināmas uz Sabiedriskā pakalpojuma regulēšanas komisijas (turpmāk – Regulators) noteiktajos tarifos iekļautajām izmaksām.
2. **Līguma termiņš**

Līgums stājas spēkā ar 2021.gada 1.martu un ir spēkā līdz 2026.gada 31.martam.

1. **Norēķini**
   1. Pakalpojumu sniedzējs iekasē samaksu atbilstoši Regulatora noteiktiem tarifiem.
   2. Norēķinu kārtību par sniegtajiem ūdensapgādes un kanalizācijas pakalpojumiem nosaka Latvijas Republikas normatīvie akti.
   3. Par izdevumu, kas radīsies saistība ar ūdens nodrošināšanu brīvkrānos, strūklakās un ugunsdzēsības hidrantos, segšanas kārtību Puses vienojas atsevišķi.
2. **Citi noteikumi**
   1. Šajā līgumā par Sabiedrisko pakalpojumu sniegšanu ir iekļauti nosacījumi, kādus Pakalpojumu sniedzējam paredz Eiropas Komisijas 2011.gada 20.decembra lēmums Nr.2012/21/ES par Līguma par Eiropas Savienības darbību 106.panta 2.punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi.
   2. Puses vienojās, ka šis līgums ir faktiski 2010.gada 14.decembra Pušu starpā noslēgtā Līguma par ūdenssaimniecības pakalpojumu sniegšanu turpinājums un tādēļ 2010.gada 14.decembra Līguma par ūdenssaimniecības pakalpojumu sniegšanu 2.7.punktu nav pamata piemērot.
   3. Jautājumi, kuri nav paredzēti šajā līgumā, tiek risināti saskaņā ar Latvijas Republikas spēkā esošiem normatīviem aktiem.
   4. Visi strīdi, kas radušies līguma izpildē, tiek risināti Pusēm vienojoties, ja Puses vienoties nevar, strīdu izšķir Latvijas Republikas tiesa.
   5. Šo līgumu var grozīt tikai Pašvaldībai un Pakalpojumu sniedzējam vienojoties, noformējot izmaiņas rakstiski, kā arī likumā noteiktā kārtībā ar tiesas nolēmumu.
   6. Līgums sastādīts divos eksemplāros, kuriem ir vienāds juridiskais spēks, no kuriem viens eksemplārs Pašvaldībai, bet otrs - Pakalpojumu sniedzējam.

**Pušu rekvizīti un paraksti:**

|  |  |
| --- | --- |
| **Pašvaldība:**  Daugavpils pilsētas dome  reģistrācijas Nr.90000077325  adrese Krišjāņa Valdemāra iela 1, Daugavpils  **Pašvaldības vārdā:**  priekšsēdētājs  \_\_\_\_\_\_\_\_\_\_\_\_\_\_\_\_\_\_\_\_\_ I.Prelatovs | **Pakalpojumu sniedzējs:**  Sabiedrība ar ierobežotu atbildību  “Daugavpils ūdens”  reģistrācijas Nr.41503002432  adrese Ūdensvada iela 3, Daugavpils  **Pakalpojumu sniedzēja vārdā:**  valdes locekle  \_\_\_\_\_\_\_\_\_\_\_\_\_\_\_\_\_\_\_\_\_ J.Lapinska |